
Prema članku 86. Zakona o proračunu (Nar. nov., br. 144/21.) ravnatelj Muzeja grada  Šibenika dostavlja na usvajanje prijedlog polugodišnjeg izvještaja o izvršenju financijskog plana Muzeja grada Šibenika za 2026. godinu.
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA MUZEJA GRADA ŠIBENIKA ZA 2026. GODINU

Polugodišnji izvještaj o izvršenju Financijskog plana Muzeja grada Šibenika za 2026. godinu sastavljen je temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine br. 85/23.).
OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA 
Sažetak računa prihoda i primitaka, rashoda i izdataka
Planirani ukupni prihodi za 2026. godinu iznose 2.489.867,00 EUR, a ostvareni su u iznosu od 1.851.190,69 EUR.

Planirani ukupni rashodi za 2026. godinu iznose 2.440.178,00 EUR, a izvršenii su u iznosu od 1.586.347,58 EUR. Ukupni rashodi sastoje se od rashoda poslovanja, planirani u iznosu od 1.162.386,00 EUR te izvršeni u iznosu od 386.993,23 EUR i rashoda za nefinancijsku imovinu čiji plan iznosi 1.277.792,00 EUR, a izvršeni su u iznosu od 1.199.354,35 EUR.
Više ostvareni prihodi u odnosu na izvršene rashode za prvo polugodište 2026. godine rezultat su odobrenih prihoda za rashode koji su nastali u 2025. godini za projekt Energetska obnova Muzeja.
Ostvarenje prihoda i rashoda prema ekonomskoj klasifikaciji 
PRIHODI

Pomoći iz inozemstva i od subjekata unutar općeg proračuna ostvareni su u iznosu od 332.340,51 EUR, indeks ostvarenja je 28,84 % godišnjeg plana. Ostvarene pomoći se sastoje od:
· Tekuće pomoći iz državnog proračuna ostvarene su od Ministarstva kulture i medija za odobrene muzejske programe, 65,50 % je indeks ostvarenja
· Tekuće pomoći proračunskim korisnicima iz proračuna koji im nije nadležan  ostvarene su od Grada Vodica  i Šibensko-kninske županije za arheološka istraživanja, indeks iznosi 83,67 % godišnjeg plana
· Kapitalne pomoći iz državnog proračuna temeljen prijenosa EU sredstava za projekt Energetska obnova Muzeja prema odobrenim Zahtjevima za nadoknadu sredstava, indeks ostvarenja je 26,63 % godišnjeg plana. Iako je projekt završio sa 30.06.2026., čeka se odobrenje poslanih Zahtjeva za nadoknadu sredstava pa će se po tome knjižiti prihodi.
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 13.249,30 EUR, indeks ostvarenja je 33,12 % godišnjeg plana, a sastoje se od:

· ostali nespomenuti prihodi po posebnim propisima (ulaznice za Stalni postav). 

Prihodi od prodaje proizvoda, pruženih usluga i prihodi od donacija ostvareni su u iznosu od 2.523,65 EUR, što je 22,94 % godišnjeg plana, a sastoji se od:
· prihoda od prodanih proizvoda u suvenirnici, indeks ostvarenja je 47,27 %
· prihoda od pruženih usluga od zakupa poslovnog prostora, zakupa atrija Muzeja i stručnog vodstva indeks ostvarenja iznosi 2,67 %. Niski indeks je zbog nemogućnosti korištenja prostora caffe bara zbog Energetske obnove Muzeja.
Prihodi iz nadležnog proračuna ostvareni su u iznosu od 1.503.077,23 EUR što je 116,83 % godišnjeg plana, a sastoje se od:
· prihoda iz nadležnog proračuna za financiranje rashoda poslovanja u iznosu 380.651,08 EUR, indeks ostvarenja je 34,71%
· prihoda iz nadležnog proračuna za financiranje rashoda za nabavu nefinancijske imovine  u iznosu 1.122.426,15 EUR, indeks ostvarenja je 590,75 %. 

Veliki indeks ostvarenja u odnosu na godišnji plan rezultat je doznake sredstava od nadležnog proračuna na ime predfinanciranja za projekt Energetska obnova Muzeja.
RASHODI

Rashodi poslovanja su izvršeni u iznosu od 371.827,92 EUR što je 33,14 % godišnjeg plana:
· rashodi za zaposlene izvršeni su u iznosu od 320.661,38 EUR, indeks izvršenja je 45,92 % godišnjeg plana

· materijalni rashodi izvršeni su u iznosu od 66.302,26 EUR, indeks izvršenja je 14,29 % godišnjeg plana. Najveći udio se odnosi na rashode za usluge 57,94 % (38.416,54 EUR)
· financijski rashodi se odnose na zatezne kamate iz poslovnih odnosa, a izvršeni su u iznosu od 29,59 EUR što je 29,59 % godišnjeg plana što je rezultat plaćanja računa u rokovima dospijeća.
Rashodi za nabavu nefinancijske imovine izvršeni su u iznosu od 1.199.354,35 EUR, što je 93,86 % u odnosu na godišnji plan. Najveći dio rashoda za nefinancijsku imovinu odnosi se na nabavu za projekt Energetska obnova Muzeja 1.195.253,97 EUR.  U prvom polugodištu bilježimo veće izvršenje rashoda na aktivnosti Energetska obnova Muzeja grada Šibenika iz izvora Mehanizam za oporavak i otpornost u odnosu na godišnji plan jer nam izvođač nije mogao na vrijeme dati informaciju o vantroškovničkim radovima kako bi točan iznos uvrstili u I. Izmjene i dopune financijskog plana za 2026. godinu.
OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA
Obrazloženje izvršenja programa
	Razdjel: 3 UPRAVNI ODJEL ZA DRUŠTVENE DJELATNOSTI
Glava: 4 MUZEJ GRADA 
Uprava: 0003 MUZEJ GRADA ŠIBENIKA

	Planirana sredstva za provedbu
	2.440.178,00 EUR

	Izvršena sredstva za provedbu
	1.586.347,58 EUR

	Pokazatelj rezultata
	65,01 %

	NAZIV PROGRAMA 
	152001 MUZEJSKA DJELATNOST

	Funkcijska oznaka
	0820 Službe kulture

	Regulatorni okvir 
	Zakon o proračunu (Nar. nov., 87/08., 136/12., 15/15. i 144/21.)          

Zakon o muzejima (Nar. nov., 61/18., 98/19., 114/22. i 36/24.)
Zakon o ustanovama (Nar. nov., 76/93., 29/97., 47/99., 35/08., 127/19. i 151/22.)

Zakon o kulturnim vijećima i financiranju javnih potreba u kulturi(Nar. Nov. 83/22.)
Zakon o radu (Nar. nov., br. 93/14., 127/17., 98/19., 151/22. i 64/23.)

	Opis programa 
	A15200101 Redovna djelatnost Muzeja

	Ciljevi programa 
	Zadobivanje veće pažnje sadašnje i buduće publike Muzeja organiziranjem povremenih izložbi, umjetničkih i kulturnih događanja, osiguravanjem dostupnosti zbirki u obrazovne, stručne i znanstvene svrhe, osiguravanjem prihvatljivog okruženja za javnost.

	Planirana sredstva za provedbu 
	826.582,00 EUR 

	Izvršena sredstva za provedbu 
	359.751,22 EUR 

	Pokazatelj rezultata 
	Redovno funkcioniranje rada ustanove. 

	Obrazloženje 


	Indeks izvršenja  programa  iznosi 43,52 %.
Sredstva su u skladu s planom utrošena za: rashode za zaposlene za 22 djelatnika i za materijalne rashode.
Izvor financiranja: opći prihodi i primici.

	NAZIV PROGRAMA 
	152002 ZAŠTITA KULTURNO POVIJESNE BAŠTINE

	Funkcijska oznaka
	0820 Službe kulture

	Regulatorni okvir 
	Zakon o proračunu (Nar. nov., 87/08., 136/12., 15/15. i 144/21.)

Zakon o muzejima (Nar. nov., 61/18., 98/19., 114/22. i 36/24.)

Zakon o ustanovama (Nar. nov., 76/93., 29/97., 47/99., 35/08., 127/19. i 151/22.)

Zakon o kulturnim vijećima i financiranju javnih potreba u kulturi(Nar. Nov. 83/22.)

Zakon o zaštiti i očuvanju kulturnih dobara (Nar. nov., 62/20., 117/21. i 145/24.)

	Opis programa 
	A15200201 - Zaštita kulturno povijesne baštine

K15200202 - Stalni postav Muzeja
A15200215 - Muzejsko-galerijska djelatnost

A15200216 - Arheološki lokaliteti

A15200217 - Muzejsko izdavaštvo

K15200221 - Energetska obnova Muzeja grada Šibenika

T15200222 - 100 godina Muzeja grada Šibenika

	Ciljevi programa 
	Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima.

Organiziranje i omogućavanje izvršenja planiranih poslova muzejske djelatnosti kao što su: organiziranje povremenih izložbi, umjetničkih i kulturnih događanja, osiguravanje dostupnosti zbirki u obrazovne, stručne i znanstvene svrhe, osiguravanje prihvatljivog okruženja za javnost i dostupnost građe.

	Planirana sredstva za provedbu 
	1.613.596,00 EUR

	Izvršena sredstva za provedbu 
	1.226.596,36 EUR 

	Pokazatelj rezultata 
	Broj održanih izložbi 7; od toga - gostovanja: 1
Aktivnosti 25; projekata 2; manifestacija: 6; Održane radionice za djecu: 51. 
Ukupan broj posjetitelja 13.344. Stalni postav 5.094, povremene izložbe 4.630, edukacijski programi 2328, otvorenja, promocije, akcije i drugi programi 162, Noć muzeja 1048, Međunarodni dan muzeja 82.
Zaštićena i očuvana kulturna baština i arheološki lokaliteti 2.

	Obrazloženje 
	Zaštita kulturno povijesne baštine od 1. 1. 2026. do 30. 06. 2026.
· službena putovanja djelatnika vezana uz izložbe

· znanstveni kongresi
· stručna literatura
· premještanje muzejske građe zbog Energetske obnove
· materijal za postavljanje izložbi, za arhiviranje
· materijal za izradu polica za muzejsku građu
· otkup muzejske građe

· nabava računalne i uredske opreme
Izložbena djelatnost Muzeja grada Šibenika od 1. 1. 2026. do 30. 06. 2026.

· Na liburnskom tlu / Gradine u vodičkom zaleđu, izložba Centra za umjetnost i kulturu i Muzeja grada Šibenika (Kulturni centar Vodice, 1. 1. – 30. 6. 2026.). Broj posjetitelja, podaci za prvih šest mjeseci u 2026. godini: 2296.
· One su držale familiju / Život žena u šibenskim težačkim obiteljima krajem 19. i početkom 20. stoljeća, izložba Muzeja grada Šibenika (Muzej grada Šibenika – Dvorana za povremene izložbe, 17. 12. 2025. – 8. 5. 2026.). Broj posjetitelja u 2026. godini: 1029.
· Lana Čala Martinović / Narodne priče, izložba Muzeja grada Šibenika (Muzej grada Šibenika – Atrij, 27. 12. 2025. – 26. 1. 2026.). Broj posjetitelja u 2026. godini: 35
· S onim tko dođe, ide jedan šišmiš, izložba Muzeja grada Šibenika, dio programa Noći muzeja ’26 (Srima, Domaćinova bunja, 30. 1. 2026.). Broj posjetitelja u 2026. godini: 20

· Marijana Kapetanović / II. nomadski cijanotipski laboratorij, izložba Muzeja grada Šibenika, dio programa 5. Flore Dalmatice / Festival prirode Šibenik 2026. (Srima, Domaćinova bunja, 11. 4. 2026.) Broj posjetitelja u 2026. godini: 100

· Bruno Fantulin / Život na rubu, izložba Muzeja grada Šibenika (Muzej grada Šibenika – Dvorana za povremene izložbe, 16. 5. – 1. 6. 2026.). Broj posjetitelja: 170.

· Igra boje i konca / The Play of Colour and Thread, gostujuća izložba 66. Međunarodnog dječjeg festivala Šibenik – Hrvatska (Muzej grada Šibenika – Dvorana za povremene izložbe, 14. – 27. 6. 2026.). Broj posjetitelja: 980.
Arheološki lokaliteti od 1. 1. 2026. do 30. 06. 2026.
· Mukoše (Goriš) (iskopavanje)
Od 20. do 24. travnja 2026. obavljeno je arheološko iskopavanje nalazišta Mukoše na k. č. 4000/9, k. o. Konjevrate koje Muzej grada Šibenika od 2020. godine provodi u suradnji s Institutom za arheologiju iz Zagreba. Voditelj iskopavanja bio je Juraj Belaj. Glavni cilj ovogodišnjih istraživanja bio je nastavak uklanjanja sloja urušenja, kako bi se stekao čim kompletniji uvid u tlocrt objekta. Bagerom je uklonjen veći dio urušenja uokolo objekta, otprilike oko sjeverne polovice, od zapadne apside do ulaznog kompleksa. Prvo je pažljivo odmaknuo urušenje od zidova, koje je potom počistila arheološka ekipa, a potom je uklonio urušenje sa šire okolice objekta do visine od cca. 0,5 –1 m od pretpostavljene hodne površine. Tim radovima su otkrivene i dokumentirane nove plohe zidova, a konačno je upotpunjen i tlocrt sjeverne apside, koja je izuzetno oštećena. Paralelno su istraživani i segmenti unutrašnjih zidova, kao i unutrašnjost sjevernog apsidalnog prostora. Pri tome je uklonjen i suhozid (SJ 378) iz njega. Na oštećenju vanjskog zida apside uočeni su jaki tragovi gorenja no nisu pronađeni konkretniji komadi ugljena.
Također, otkopana su i po dva niza kamenja zidova predsoblja kula radi pripreme njihove sanacije. Ujedno je ustanovljeno da se zid koji zatvara prostor ispred sjeverne apside pruža neprekinuto dalje prema zapadu. Još nije uočen prolaz prema unutarnjem dvorištu, kako kod ove, tako niti kod preostalih apsida.
· Velika Mrdakovica – naselje (odvoz i deponiranje materijala)

U mjesecu lipnju 2026. obrt za građevinske radove Igi iskopi je na arheološkom lokalitetu Velika Mrdakovica – naselje, na k. č. 5414/32, k. o. Vodice, izvršio odvoz i deponiranje zemljanog i kamenog materijala nakupljenog u posljednjih nekoliko arheoloških kampanja pred jugoistočnim bedemom liburnskog naselja u količini od 55 m3.
Muzejsko izdavaštvo od 1. 1. 2026. do 30. 06. 2026.
· Priprema knjige Prapovijesna nalazišta na šibenskom području, E. Podrug
Energetska obnova Muzeja grada Šibenika od 1. 1. 2026. do 30. 06. 2026.

· Muzej grada Šibenika je zaključno s 30. 06. 2026. završio projekt Energetske obnove Muzeja ispunivši kao investitor sve preuzete obveze iz Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti, te iz projekta Provedba mjera energetske obnove i korištenja obnovljivih izvora energije – projekt Energetske obnove“. Od 01. 01. 2026. pa do kraja projekta su odrađeni grubi građevinski radovi, radovi na elektroinstalacijama, strojarstvu, postavljanju grijaćih i rashladnih jedinica, postavljanju svih zatvora, knauf obloga, ličilački radovi, radovi djelomične zamjene parketa, zamjena i postavljanje rasvjete, itd. Najveća vrijednost projekta je osim energetske učinkovitosti zgrade i dovođenje u funkciju, tj. na korištenje podrumskog prostora Muzeja s najstarijom ulicom u gradu za razne muzejske djelatnosti koje će biti dostupne javnosti.
· Projekt financiran iz Mehanizma za oporavak i otpornost, u 2024. godini odobrena bespovratna sredstva u iznosu od 1.327.292,62 
EUR.
100 godina Muzeja grada Šibenika od 1. 1. 2026. do 30. 06. 2026.
· Znanstveni skup „U čast Slave Grubišića: Šibenik kroz stoljeća“, Knjižica sažetaka, ur. Iva Kurelac, Bruno Brakus. Muzej grada Šibenika. Šibenik. 2026.
Pedagoško-andragoška djelatnost Muzeja grada Šibenika od 1. 1. 2026. do 30. 06. 2026.

· Didaktički komplet Šibenska kapa, DV Vidici (Ana Pamuković, Marija Krnčević Rak), 15. 1. 2026., broj sudionika 25
· Čitaonica Narodne priče prema zapisima don Krste Stošoća, DV Jutro (Ana Pamuković), 19. 1. 2026., broj sudionika 60

· Moj grb, DV Primošten (Ana Pamuković), 20. 1. 2026., broj sudionika 47

· Moj grb, DV Tribunj (Ana Pamuković), 22. 1. 2026, broj sudionika 67

· Muzejska rođendaonica (Ana Pamuković), Muzej grada Šibenika, 30. 1. 2026. broj sudionika 48

· Vođenje po stalnom muzejskom postavu i Mrnina priča- 163 (Toni Brajković), Udruga turističkih vodiča Mihovil Šibenik), Muzej grada Šibenika, 30. 1. 2026., broj sudionika 163

· Zagonetna noć po muzeju (Ivana Vučinović), Muzej grada Šibenika, 30. 1. 2026., broj sudionika 100

· Izlaganje o izložbi One su držale familiju/ Život žena u šibenskim težačkim obiteljima krajem 19. i početkom 20. stoljeća (Marija Krnčević Rak), Muzej grada Šibenika, 30. 1. 2026., broj sudionika 348

· Zagonetna noć u muzeju (Ivana Vučinović), Muzej grada Šibenika, 30. 1. 2026., broj sudionika 95

· Muzeoteka- igra detekcije (Ana Pamuković, Toni Brajković, Udruga    turističkih vodiča Mihovil Šibenik), Muzej grada Šibenika, 30. 1. 2026., broj sudionika 15

· Izlet za građanstvo u Gradski muzej Drniš (Blaž Huljev), 30. 1. 2026., broj sudionika 25

· Bunja, OŠ Murterski škoji, Murter (Ivana Vučinović), 04. 02. 2026., broj sudionika 25

· Periplus, OŠ Grebaštica (Ivana Vučinović), 10. 02. 2026., broj sudionika 18

· OŠ Juraj Šižgorić- vođenje po stalnom postavu i privremenoj izložbi (Marija Krnčević Rak, Ana Pamuković), 11. 02. 2026. broj sudionika 26

· Bunja, OŠ Petar Krešimir IV (Ivana Vučinović), 11. 02. 2026., broj sudionika 56

· Periplus, OŠ Murterski škoji, Murter (Ivana Vučinović), 12. 02. 2026., broj sudionika 33

· Didaktički komplet Šibenska kapa, OŠ Vodice (Ana Pamuković, Marija Krnčević Rak), 16. 02. 2026., broj sudionika 60

· Klapo moja, vrimenu prkosi, radionica klapskog pjevanja, OŠ Petar Krešimir IV (Marija Krnčević Rak, klapa Sebenico), 19. 02. 2026. broj sudionika 60

· Upoznaj svoj grad, OŠ Pirovac- 36 (Ivana Vučinović), 27. 02. 2026., broj sudionika 36

· Jučer- danas, OŠ Juraj Šižgorić (3. razred) (Ana Pamuković), 02. 03. 2026., broj sudionika 19

· Jučer- danas, DV Jutro (Ana Pamuković), 03. 03. 2026., broj sudionika 20

· Bunja, OŠ Murteski škoji, Betina (Ivana Vučinović), 03. 03. 2026., broj sudionika 41

· Jučer- danas, Osnovna katolička škola (Ana Pamuković), 04. 03. 2026., broj sudionika 35

· Posjet djece izložbi i demonstarcija spare, u suradnji s Udrugom turističkih vodiča Mihovil, 04. 03. 2026., broj sudionika 29 (Ana Pamuković)

· Jučer- danas, OŠ Juraj Šižgorić (Ana Pamuković), 05. 03. 2026., broj sudionika 16

· Jučer- danas, OŠ Bilice (Ana Pamuković), 18. 03. 2026., broj sudionika 18

· Jučer- danas, OŠ Skradin (Ana Pamuković), 18. 03. 2026., broj sudionika 17

· Didaktički komplet Šibenska kapa, OŠ Faust Vrančić- 15 (Ana Pamuković, Marija Krnčević Rak), 23. 03. 2026., broj sudionika 15

· Upoznaj svoj grad, DV Smilje, Ljubica (Ivana Vučinović), 18. 03. 2026., broj sudionika 21

· Upoznaj svoj grad, DV Smilje, Mali Mihovil (Ivana Vučinović), 24. 03. 2026., broj sudionika 20

· Priče iz sandučića: ljubavna pisma i priče s patinom- 25 (Ana Pamuković, Ivona Ramadža Ćolić), 25. 03. 2026., broj sudionika 25

· Jučer- danas, OŠ Vrpolje (Ana Pamuković), 26. 03. 2026., broj sudionika 18

· Tko vodi vodiče, edukacija turisitičkih vodiča o muzejskom postavu u suradnji s UTV  Mihovil Šibenik (Ana Pamuković, Toni Brajković), 31. 03. 2026., broj sudionika 35

· Jučer- danas, OŠ Faust Vrančić (Ana Pamuković), 10. 04. 2026., broj sudionika 15

· II. cijanotipska radionica, radionica u sklopu manifestacije Flora Dalmatica, 11.4., broj sudionika 2

· Morska livada, OŠ Faust Vrančić, radionica u sklopu manifestacije Flora Dalmatica, 15.4, broj sudionika 16 (Ana Pamuković)

· Jučer- danas, OŠ Juraj Šižgorić (Ana Pamuković), 16. 04. 2026., broj sudionika 26

· Kreativni genij Jurja Dalmatinca, OŠ Juraj Šižgorić, radionica u sklopu Festivala znanosti (Ana Pamuković), 20.04. 2026..,broj sudionika 18

· Jučer- danas, DV Smilje, Građa stari dio (Ana Pamuković), 27.04. 2026., broj sudionika 19

· Jučer- danas, DV Smilje, Građa (Ana Pamuković), 28.04.2026, broj sudionika 15

· Jučer- danas, DV Smilje, Građa (Ana Pamuković), 29.04.2026, broj sudionika 18

· Muzej u zajednici, Moj grb, radionica u suradnji s centrom za odgoj i obrazovanje Šubićevac (Ana Pamuković), 30.04.2026., broj sudionika 10

· Jučer- danas, DV Smilje, Ciciban (Ana Pamuković), 30. 04. 2026., broj sudionika 15

· Učenje bez knjiga – lekcije koje se pamte, susret povodom Europskog dana međugeneracijske solidarnosti (Marija Krnčević Rak), 30.04. 2026., broj sudionika 80

· Korijeni nastanka Muzeja grada Šibenika, tematska tura u sklopu Edukativne muzejske akcije (Ana Pamuković), 30.04.2026., broj sudionika 10

· Jučer- danas, DV Smilje, Mali Mihovil (Ana Pamuković), 04. 05. 2026., broj sudionika 17

· Jučer- danas, DV Smilje, Vjeverica (Ana Pamuković), 05. 05. 2026., broj sudionika 12

· Od učionice do bunje I,edukacija o bunjama u školskoj učionici, OŠ Bilice 05. 05. 2026., broj sudionika 17

· Snaga žena u fokusu!, vođenje kroz izložbu „One su držale familiju“ i demonstracija nošenja spare u suradnji s predstavnicima projekta EQUAL (Ana Pamuković), 06. 05. 2026., broj sudionika 40

· Jučer- danas, DV Smilje, Šibenski tići (Ana Pamuković), 06. 05. 2026., broj sudionika 22 

· Grbovi tvrđave svetog Mihovila, radionica u sklopu manifestacije Noć tvrđava (Ana Pamuković), 9.05.2026., broj sudionika 6

· Suhozidarska gradionica (Jadran Kale), 16. 05. 2026., broj sudionika 6

· Kultura bez barijera, izlet štićenika centra Šubićevac na Bribir povodom Međunarodnog dana muzeja, 18. 05. 2026., broj sudionika 25

· Didaktički komplet Šibenska kapa, vođenje kroz stalni muzejski postav i prezentacija zanimanja kustos, aktivnost povodom Međunarodnog dana muzeja- OŠ Juraj Dalmatinac (Ana Pamuković), 18. 05. 2026, broj sudionika 19

· Od učionice do bunje II, edukacija o bunjama na lokalitetu Šuplja gromila, OŠ Bilice, 19.05. 2026 (Jadran Kale, Ivana Vučinović, Ana Pamuković, Ivona Ramadža Čolić), broj sudionika 17

· Moj grb, DV Tamaris (Ana Pamuković), 20.05.2026., broj sudionika: 50 

· Put kroz vrijeme: od danas do jučer, izlet za građanstvo u Salonu (Ana Pamuković, Emil Podrug), 23.05.2026, broj suionika: 38 

· Čitaonica Narodne priče prema zapisima don Krste Stošića, DV Jutro (Ana Pamuković), 28.5., broj sudionika: 4 

· Didaktički komplet Šibenska kapa i vođenje po postavu,OŠ Meterize (Ana Pamuković), 29.05.2026., broj sudionika: 27 

· Kad se zatvaranje izložbe pretvori u školu meteorologije: Bruno Fantulin, druženje s autorom izložbe Život na rubu, OŠ Faust Vrančić (Ana Pamuković), 01.06.2026., broj sudionika: 17 

· Kad se zatvaranje izložbe pretvori u školu meteorologije: Bruno Fantulin, druženje s autorom izložbe Život na rubu, Gimnazija Antuna Vrančića (Ana Pamuković), 01.06.2026., broj sudionika: 20 

· Muzej u zajednici, igra Memory s muzejskim motivima u suradnji s Centrom Šubićevac (Ana Pamuković), 03.06.2026., broj suionika: 10

· Igra boje i konca, radionica u suradnju s MDF-om (Marianne Büttiker), 15.06.2026., broj sudionika: 11

· Igra boje i konca, radionica u suradnju s MDF-om (Marianne Büttiker), 16.06.2026., broj sudionika: 11

· Igra boje i konca, radionica u suradnju s MDF-om (Marianne Büttiker), 17.06.2026., broj sudionika: 14

· I ja mogu biti kustos, radionica u suradnji s MDF-om (Ana Pamuković), 17.06.2026., broj sudionika: 10 

· Igra boje i konca, radionica u suradnju s MDF-om, (Marianne Büttiker), 18.06.2026., broj sudionika: 14

· I ja mogu biti kustos, radionica u suradnji s MDF-om 10 (Ana Pamuković), 18.06.2026., broj sudionika: 10

· Ivano-Frankivsk i Šibenik – nove uspomene za mlade goste, vođenje djece iz Ukrajine     po postavu (Toni Brajković), 18.06.2026., broj sudionika: 21

· I ja mogu biti kustos, radionica u suradnji s MDF-om-13 (Ana Pamuković), 19.06.2026., broj sudionika: 10

Posebna događanja Muzeja grada Šibenika od 1. 1. 2026. do 30. 06. 2026.

· Predstavljanje programa za Noć muzeja '26. (Muzej grada Šibenika – Atrij, 27. 1. 2026.). Broj posjetitelja: 12.
· Sudjelovanje Muzeja grada Šibenika u manifestaciji Noć muzeja '26 (Muzej grada Šibenika, 30. – 31. 1. 2026.). Broj posjetitelja: 1048.

· Predstavljanje suvenira i predavanje Neolitički danilski riton i najstariji sir koje je održao Emil Podrug, muzejskog savjetnika Arheološkog odjela Muzeja grada Šibenika, dio programa Noći muzeja '26 (Muzej grada Šibenika – Atrij, 30. 1. 2026.). Broj posjetitelja: 41.

· Utrka Zagrli Grad, u organizaciji Muzeja grada Šibenika i Biciklističkog kuba Faust Vrančić, dio programa Noći muzeja '26 (Šibenik, 30. 1. 2026.). Broj posjetitelja/sudionika: 84.
· Glazbeni program Noći muzeja '26 / nastup dua Baby Kate  (Muzej grada Šibenika – Atrij, 30. – 31. 1. 2026.). Broj posjetitelja: 348.
· Igrokaz Dota u izvedbi Sineve Jurković i Duške Krnić članica Kulturne udruge Šibenske promenade, dio programa Noći muzeja '26 (Muzej grada Šibenika – Dvorana za povremene izložbe, 30. 1. 2026.). Broj posjetitelja: 43.
· Predstavljanje knjige Ocia Antuna Vrančića u izdanju Gradske knjižnice „Juraj Šižgorić“ (Muzej grada Šibenika – Dvorana za povremene izložbe, 30. 1. 2026.). Broj posjetitelja: 42.

· Emocije, uspomene i ponos – 35 godina od Elemesovog osvajanja posljednjeg Prvenstva Jugoslavije u košarci za žene (Muzej grada Šibenika – Atrij, 7. 4. 2026.). Broj posjetitelja: 30.

· Predavanje Kako ostati miran u kaosu Sandre Blagec, mag. psych. (Muzej grada Šibenika – Atrij, 7. 5. 2026.). Broj posjetitelja: 50.
· Sudjelovanje Muzeja grada Šibenika u manifestaciji Međunarodni dan muzeja 2026. (Muzej grada Šibenika, 14. – 21. 5. 2025.).

· In honorem archaeologiae na arheološkom lokalitetu Srima – Prižba, povodom obilježavanja Europskih dana arheologije, u organizaciji Centra za umjetnost i kulturu Vodice u suradnji s Turističkom zajednicom grada Vodica i Muzejom grada Šibenika, Salon za uljepšavanje duše umjetnice Ane Paška (Srima - Prižba, 7. 6. 2026.). Broj posjetitelja: 53.

· Dodjela nagrada Rotary kluba Šibenik u natječaju Za šibenski izvrsnost (Muzej grada Šibenika – Atrij, 10. 6. 2026.). Broj posjetitelja: 20. 
· Završna konferencija projekta Energetska obnova Muzeja grada Šibenika (Muzej grada Šibenika – Atrij, 29. 6. 2026.). Broj posjetitelja: 20.


POSEBNI IZVJEŠAJI

1. Izvještaj o zaduživanju na domaćem i stranom tržištu novca i kapitala

U izvještajnom razdoblju Muzej grada Šibenika nije imao zaduživanja po dugoročnim kreditima i zajmovima.
2. Izvještaj o danim zajmovima i potraživanjima po danim zajmovima
U izvještajnom razdoblju Muzej grada Šibenika nije imao danih zajmova pa samim time ni potraživanja za dane zajmove.
3. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

	MUZEJ GRADA ŠIBENIKA
	Stanje na 30.06.2026.

	Nenaplaćena potraživanja
	    3.416,03 EUR 



	Dospjele obveze
	14.332,42 EUR

	Potencijalne obveze po osnovi sudskih sporova
	0


Nenaplaćena potraživanja se odnose na potraživanja za prihode od pruženih usluga (najam prostora) i za prihode od prodaje proizvoda (muzejske edicije).
Dospjele nepodmirene obveze sastoje se od obveza za materijalne rashode i obveza za nabavu nefinancijske imovine.
Muzej grada Šibenika nema obveza po osnovi sudskih sporova.

4. Izvještaj o korištenju sredstava fondova Europske unije

	EU fond
	Prihodi 1.-6.2026.
	Rashodi 1.-6.2026.
	Stanje potraživanja od EU na dan 30.06.2026.
	Ukupno ugovorena  EU sredstva
	Ukupno uplaćena sredstva iz fondova EU od početka projekta do 30.06.2026.

	Mehanizam za oporavak i otpornost
	289.440,51
	1.196.018,45
	579.878,54
	1.327.292,62
	294.434,31


Šibenik, 24. srpnja 2026.

	Toni Brajković

